b'\n_START_ARTICLE_\nCasa Valls (Cardedeu)\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres amb fa\xc3\xa7ana plana i obertures d\'arc pla. La porta d\'entrada \xc3\xa9s d\'arc pla, amb brancals de diferents mides. T\xc3\xa9 una gran llinda plana amb la inscripci\xc3\xb3 "17 JHS 24". T\xc3\xa9 planta baixa i dos pisos. La coberta \xc3\xa9s a dues vessants._NEWLINE_L\'interior est\xc3\xa0 en estat ru\xc3\xafn\xc3\xb3s. El material emprat en la construcci\xc3\xb3 \xc3\xa9s pedra i ma\xc3\xb3 arrebossat. La fa\xc3\xa7ana gaudeix d\'una certa simetria, hi ha un portal i balc\xc3\xb3 central amb finestres iguals a cada costat.\n_START_SECTION_\nHist\xc3\xb2ria\n_START_PARAGRAPH_\nEl carrer Teresa Oller es deia carrer d\'Amunt en el segle XVIII i diu Balvey que aquest continu\xc3\xa0 creixent al llarg d\'aquell segle. D\xc3\xb3na com a exemple la casa descrita, que li diu d\'en Ramon Valls a Bota, datada l\'any 1724. El carrer va arribar a la fi del segle XVIII fins a la placeta del davant de l\'Hospital Civil. L\'expansi\xc3\xb3 agr\xc3\xadcola, demogr\xc3\xa0fica i industrial del segle XVIII hi va contribuir._NEWLINE_Posteriorment deshabitada i en molt mal estat.'